Samuel Usque

Samuel Usque Portugalgo idazle judua izan zen. Bere biografiari buruz oso informazio gutxi dago. Ziur aski Lisboan jaio zen; handik, Inkisizioaren basakeriak zirela eta, ihesi eta Italiako Ferraran babesa hartu zuen.

 Obra 
Bere lan bakarra ezagutzen da: Consolação às Tribulações de Israel (1553). Liburu hori Abraham Usquek inprimatu zuen; Samuelen abizen bera bazuen, ez dago garbi haien arteko harremana zein zen. Consolação hitz lauz idatzitako herri juduen historia da; liburuan Lur Santura noizbait ailegatzeko itxaropena azaldu zuen Usquek. Lan hau prestatzeko iturri desberdinak erabili zituen: Biblia, idazle klasikoak, literatura erlijiosoa.

Nahiz eta oso ezaguna ez izan Portugalgo eta juduen literaturaren lan bikainenetariko bat da.

Aipatu behar da, bestetik, Abraham Usquek 1554an Bernardim Ribeiro idazlearen Menina e Moça liburu ospetsua ere argitaratu zuela.https://www.encyclopedia.com/religion/encyclopedias-almanacs-transcripts-and-maps/usque-samuel

 Erreferentziak 

 Bibliografia 
 Cohen (1977). Usque’s Consolation for the Tribulations of Israel. Jewish Publication Society of America.
 Usque, Samuel (1989). Consolação ás Tribulações de Israel. Fundação Calouste Gulbenkian.

 Kanpo loturak 
 :Samuel Usque Universalis webgunean.

Kategoria:Portugalgo idazleak
Kategoria:XV. mendeko idazleak
Kategoria:XVI. mendeko idazleak
Kategoria:Portugesezko idazleak
Kategoria:Portugalgo saiakeragileak
Kategoria:Portugalgo juduak